Diari Oficial de la Generalitat Valenciana


Sumari del DOGV 3069, del 02-09-1997 (1997/9687)

ORDRE de 12 d'agost de 1997, de la Conselleria de Cultura, Educació i Ciència, per la qual es convoquen ajudes per a finançar activitats de les federacions i associacions d'alumnes de centres i programes municipals d'Educació Permanent d'Adults (EPA) de la Comunitat Valenciana, sostinguts amb fons públics.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3069

Data del DOGV
:   02-09-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/9687


Data del document
:   12-08-1997

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

ORDRE de 12 d'agost de 1997, de la Conselleria de Cultura, Educació i Ciència, per la qual es convoquen ajudes per a finançar activitats de les federacions i associacions d'alumnes de centres i programes municipals d'Educació Permanent d'Adults (EPA) de la Comunitat Valenciana, sostinguts amb fons públics.  
L'article 23 de la Llei 1/1995, de 20 de gener, de la Generalitat Valenciana, de Formació de les Persones Adultes (DOGV 31-1-95), regula la participació de les persones adultes i en l'apartat quart preveu que es potenciarà el finançament de les federacions i associacions de participants i s'establiran els mecanismes adequats que afavorisquen les seues actuacions i funcionament.  
El caràcter limitat dels recursos disponibles per a aquestes ajudes, la necessitat de procurar l'eficàcia en la despesa i l'enfortiment del moviment associatiu de l'alumnat dels centres i programes municipals d'EPA, aconsellen concedir subvencions a les federacions d'àmbit provincial o superior, que agrupen un nombre significatiu d'associacions, tot això sense perjudici que aquestes mesures redunden en els projectes d'activitats d'associacions d'alumnes coordinades per les seues federacions, a fi que la participació d'aquestes entitats en els centres educatius de formació de persones adultes, sostinguts amb fons públics, de la Comunitat Valenciana fomente i consolide el moviment associatiu d'aquest alumnat.  
Les ajudes tenen com a finalitat ajudar a sufragar les despeses de les federacions i associacions d'alumnes dels centres de formació de persones adultes, sostinguts amb fons públics, que es produïsquen per la realització d'activitats encaminades a fomentar la participació i el moviment associatiu d'aquest alumnat.  
Amb aquesta finalitat, i fent ús de les facultats que em confereixen l'article 35 de la Llei 5/1983, de 30 de desembre, de Govern Valencià, i la disposició final primera de la Llei 1/1995, de 20 de gener, de la Generalitat Valenciana, de Formació de les Persones Adultes,  
ORDENE  
Primer  
1. Es convoquen ajudes per a subvencionar el funcionament i les activitats pròpies de:  
1.1. Les federacions d'associacions d'alumnes de centres i programes municipals d'Educació Permanent d'Adults (EPA), sostinguts amb fons públics, d'àmbit territorial provincial o superior i amb seu a la Comunitat Valenciana.  
1.2. Les associacions d'alumnes constituïdes en centres i programes municipals d'EPA, sostinguts amb fons públics, de la Comunitat Valenciana.  
2. Les ajudes es destinaran a subvencionar les despeses ocasionades pel funcionament i per les activitats realitzades, durant l'any 1997, per les federacions i associacions d'alumnes a què es refereix aquesta ordre.  
Segon  
L'import global màxim destinat a les ajudes a què es refereix la disposició primera d'aquesta ordre és de cinc milions (5.000.000) de pessetes.  
Aquesta quantitat s'abonarà a càrrec de la línia de subvenció 407/000/97 de l'aplicació pressupostària 31.87.556.25 de l'exercici econòmic de 1997, i es distribuirà de la manera següent:  
a) Entre les federacions a què es refereix aquesta ordre, tres milions cinc-centes mil pessetes (3.500.000 PTA).  
b) Entre les associacions d'EPA assenyalades en l'apartat 1.2, un milió cinc-centes mil pessetes (1.500.000 PTA), distribuïdes en 15 ajudes de cent mil pessetes (100.000 PTA).  
Tercer  
S'aproven les bases (annex I) per què es regeix aquesta convocatòria i els models de sol·licitud i de rebut per col·laboracions ocasionals (annexos II i III, respectivament).   
DISPOSICIONS FINALS  
Primera  
Es delega en el subsecretari de la Conselleria de Cultura, Educació i Ciència la competència per a resoldre aquesta convocatòria d'ajudes.  
Segona  
Contra aquesta ordre que posa fi a la via administrativa, es podrà interposar, després de la comunicació a aquesta Conselleria, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos des de l'endemà de la publicació en el Diari Oficial de la Generalitat Valenciana, de conformitat amb el que disposen l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 57 i 58 de la Llei de la Jurisdicció Contenciosa Administrativa.  
Tercera  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 12 d'agost de 1997  
El conseller de Cultura, Educació i Ciència  
FRANCISCO CAMPS ORTIZ  
ANNEX I  
Bases de la convocatòria d'ajudes  
1. Objecte de les ajudes  
L'objecte d'aquestes ajudes és coadjuvar al foment d'activitats per part de les federacions i associacions d'EPA, previstes en l'article 23 de la Llei 1/1995, de 20 de gener, de la Generalitat Valenciana, de Formació de les Persones Adultes, per la qual es regulen aquestes entitats.  
Hi queden compreses les activitats efectuades durant l'any 1997, encara que s'hagen realitzat amb anterioritat a la publicació d'aquesta convocatòria en el Diari Oficial de la Generalitat Valenciana, fins al termini concedit per a la justificació de les despeses de les activitats previstes en els projectes corresponents.  
2. Sol·licitants  
2.1 Podran sol·licitar aquestes ajudes les federacions i associacions d'alumnes de centres i programes municipals d'EPA, a què es refereix l'apartat primer d'aquesta ordre, que complisquen els requisits següents:  
2.1.1 Tenir establida la seu i l'àmbit d'activitat a la Comunitat Valenciana.  
2.1.2 Estar legalment constituïdes i inscrites en el Registre d'Associacions.  
2.1.3 Estar integrades únicament per associacions d'alumnes constituïdes en centres o programes municipals d'EPA, sostinguts amb fons públics, de la Comunitat Valenciana.  
2.1.4 Realitzar les activitats per a les quals se sol·licita l'ajuda.  
3. Sol·licituds i documentació  
3.1 Les sol·licituds es dirigiran a la Conselleria de Cultura, Educació i Ciència i es podran presentar al Registre General d'aquesta, al registre de les direccions territorials de Cultura i Educació o als llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A les sol·licituds, ajustades al model oficial que figura en l'annex II d'aquesta ordre, s'adjuntarà la documentació següent:  
3.1.1 Projecte d'activitats per al qual se sol·licita l'ajuda i pressupost de finançament. Els diferents projectes d'activitats s'ajustaran al que indica l'apartat 4 d'aquestes bases.  
3.1.2 Fotocòpia dels estatuts i documents que acrediten la constitució legal i la inscripció de la federació o associació d'alumnes d'EPA.  
3.1.3 Fotocòpia del codi d'identificació fiscal de l'entitat sol·licitant.  
3.1.4 Certificat actualitzat del Registre d'Associacions en què consten les federacions o, si és el cas, associacions d'alumnes d'EPA que les integren, emés com a màxim dins el termini de presentació de sol·licituds.  
3.2 Quan les sol·licituds de les entitats no complisquen els requisits assenyalats en l'article 70 de la Llei de Règim Jurídic de les Administracions Públiques i del Procediment Administratiu Comú, o no porten la documentació que siga exigible d'acord amb aquestes bases, segons estableix l'article 71 de l'esmentada llei, es requerirà l'interessat perquè, en el termini de 10 dies, esmene la falta o aporte els documents preceptius, amb la indicació que, si no ho fa, es considerarà que desisteix de la petició i s'arxivarà l'expedient sense més tràmits.   
3.3 El termini per a la presentació de sol·licituds serà de 20 dies a partir de la data d'entrada en vigor d'aquesta ordre.  
4. Criteris per a la concessió d'ajudes  
4.1. Despeses produïdes pel funcionament i per les activitats de les federacions.  
Les ajudes es concediran a les federacions en funció del nombre d'associacions d'alumnes de centres i programes municipals d'EPA que les integren, segons el certificat actualitzat del Registre d'Associacions a què es refereix la base 3.1.4 d'aquesta ordre.  
4.2 Despeses produïdes pel funcionament i per les activitats de les associacions d'alumnes d'EPA a què es refereix aquesta convocatòria.  
Per a la concessió d'aquestes ajudes es valoraran els criteris següents:  
4.2.1. Nombre d'unitats i d'alumnes que tinga el centre docent en què estiga constituïda l'associació d'alumnes, d'acord amb els criteris següents (fins a un màxim de 10 punts):  
5.4.3.6. Un punt per cada unitat que tinga el centre.  
7.3.7.3 Un punt per cada cinquanta alumnes matriculats en el centre, durant el curs 1996-97, en ensenyaments reglats i no reglats.  
4.2.2. A l'apartat anterior se sumarà la puntuació que corresponga en funció de la valoració atribuïda al projecte d'activitats presentat. La comissió avaluadora atorgarà als projectes fins a un màxim de 10 punts.  
4.2.3 D'acord amb els criteris anteriors, es formarà una llista ordenada de major a menor puntuació. Les 20 primeres de la llista resultaran adjudicatàries de l'ajuda. En el cas que no resulte adjudicada alguna de les ajudes damunt dites, el seu import econòmic incrementarà la resta de les ajudes concedides.  
4.3 No seran objecte d'ajuda les despeses sumptuàries.  
Les despeses de restauració i allotjament presentades per les federacions hauran de justificar-se documentalment mitjançant factura emesa a nom de l'entitat associativa.  
En tot cas, cada factura s'haurà d'acompanyar del certificat de l'organització que descriga la despesa i acredite que s'ha fet amb motiu de la realització d'activitats pròpies de l'entitat, amb indicació de dates i persones que realitzen la despesa en nom de l'organització.  
Podrà acompanyar-se, a més, de la documentació oficial que acredite el motiu de la realització de l'activitat (assistència a reunions en l'administració, etc.).  
5. Resolució  
Correspondrà al subsecretari, per delegació del conseller de Cultura, Educació i Ciència, la resolució d'aquesta convocatòria a proposta de la comissió avaluadora, integrada:  
- Pel cap del Servei de Relacions Institucionals i Participació Social, que hi farà de president.  
- Per un funcionari que preste serveis en la Secretaria General, que hi farà de secretari.  
- Per un funcionari que preste serveis en la Direcció General de Centres Docents.  
- Per un funcionari que preste serveis en la Direcció General d'Ordenació i Innovació Educativa i Política Lingüística.  
- Per un representant per cadascuna de les federacions d'associacions d'alumnes d'EPA de la Comunitat Valenciana, a què es refereix l'apartat 1 de la disposició primera de l'ordre, com a observadors, amb veu però sense vot.  
Immediatament abans de redactar la proposta de resolució, es posarà de manifest a les entitats interessades el que s'haja instruït fins el moment, i es donarà audiència a aquestes entitats, per un període màxim de deu dies hàbils, perquè formulen al·legacions i presenten els documents i justificants que estimen pertinents.  
En el cas de les associacions d'alumnes compreses en aquesta convocatòria, la proposta de concessió els serà notificada per correu certificat, i es donarà audiència a aquestes entitats, per un període de deu dies hàbils des de la recepció de la notificació, perquè formulen al·legacions i presenten la documentació i justificants que estimen pertinents.  
El subsecretari de la Conselleria de Cultura, Educació i Ciència, vista la proposta de resolució de la comissió i les al·legacions presentades, dictarà la resolució que serà publicada en el Diari Oficial de la Generalitat Valenciana.  
La resolució es dictarà en els dos mesos següents a l'acabament del termini de presentació de sol·licituds. Si transcorregut aquest no s'ha dictat, s'entendran desestimades les sol·licituds, sense perjudici del que es dispose quan recaiga resolució expressa.  
6. Adjudicació i pagament de les subvencions  
Les ajudes s'atorgaran en funció dels criteris de la base 4 i podran ser subvencionades la totalitat o una part de les despeses pressupostades, sense que en cap cas puga excedir la quantia del cost de l'activitat.  
El pagament de les subvencions es realitzarà després de l'adjudicació i una vegada les entitats beneficiàries hauran presentat els documents a què es refereix la base següent.  
El termini de presentació dels justificants de despesa finalitzarà el 10 de novembre de 1997.  
Si dels justificants de despeses presentats resulta un import inferior a l'ajuda concedida, es procedirà a la reducció automàtica de la subvenció en la quantia necessària perquè l'ajuda no excedisca la despesa justificada.  
7. Obligacions dels beneficiaris  
Els beneficiaris de les ajudes queden subjectes al compliment de les següents obligacions, dins el termini establit:  
1. Presentar justificants que acrediten la realització de les despeses per a les quals es va concedir l'ajuda, d'acord amb la legislació vigent.  
Les factures o justificants presentats hauran de ser originals o fotocòpia compulsada i ser emesos a nom de la federació o l'associació d'alumnes d'EPA, i no valdrà la justificació que es realitze amb document expedit a nom d'una altra entitat distinta.  
Quan es tracte de justificar les col·laboracions ocasionals, s'aportaran els rebuts en què consten les dades del perceptor, el NIF, el concepte pel qual es retribueix, així com les dades relatives a la federació o associació d'alumnes d'EPA beneficiària, segons el model de l'annex II.  
2. Presentar un informe-memòria que reculla i avalue els resultats de les activitats realitzades.  
3. Aportar, si és el cas, un certificat de la secretaria de la federació o associació d'alumnes d'EPA sol·licitant on es facen constar els ingressos reals que han produït les activitats objecte de subvenció.  
4. Les entitats beneficiàries hauran d'acreditar prèviament al cobrament de l'ajuda que es troben al corrent de les obligacions tributàries i de la seguretat social, en la forma que determina l'Ordre de 30 de maig de 1996, de la Conselleria d'Economia i Hisenda. Queden exemptes d'aquesta acreditació les entitats que reben una ajuda inferior a tres-centes mil pessetes (300.000 PTA).  
5. Tornar l'import total o parcial de l'ajuda rebuda si la despesa no s'ha produït, si es comprova una modificació substancial dels fins en funció dels quals es va concedir l'ajuda, o si per percepció d'altres subvencions o ingressos es cobreix l'import total de la despesa.  
6. Sotmetre's a les actuacions de comprovació que efectuarà aquesta Conselleria i a les de control financer que corresponen a la Intervenció General en relació amb l'ajuda concedida.  
7. Comunicar a la Conselleria de Cultura, Educació i Ciència l'obtenció de subvencions o ajudes per a la mateixa finalitat, procedents de qualsevol administració o ens públic.  
8. Efectes en cas d'incompliment  
En cas d'incompliment de qualsevol dels requisits estipulats en la convocatòria, caldrà ajustar-se al que disposa l'article 47.9 del Text Refós de la Llei d'Hisenda Pública de la Generalitat Valenciana.  
ANNEX II  
.........................................................., en representació d............, que té la seu establida a ........., CP .......... carrer/plaça ...................., núm. ......, telèfon ..............., CIF ......., entitat bancària ..................., clau ..........., adreça/sucursal ....................., clau ..........., població ............., núm. de compte ................  
Expose  
1. Que l'entitat que represente compleix tots els requisits que estableix l'Ordre de 12 d'agost de 1997, de la Conselleria de Cultura, Educació i Ciència, per la qual es convoquen ajudes per a les federacions i associacions d'alumnes d'EPA.  
2. Que adjunte a la instància la documentació següent:  
( ) Projecte d'activitats, amb indicació del pressupost de finançament.  
( ) Fotocòpia dels estatuts i documents que acrediten la legal constitució i inscripció de l'entitat sol·licitant.  
( ) Fotocòpia del CIF.  
( ) Certificat, de l'acord que acredita la representació del signant de la sol·licitud.  
( ) Certificat del Registre d'Associacions on consten les associacions integrades en la federació sol·licitant. (Sols federacions.)  
Sol·licite  
Participar en la convocatòria d'ajudes d'aquesta ordre i la concessió d'una subvenció d ... ....pessetes.  
València, .... d .............. de 1997  
Signatura  
Conselleria de Cultura, Educació i Ciència.   
Subsecretaria  
Av. Campanar, 32, 46011 València  
ANNEX II  
Rebut per col·laboracions ocasionals  
................................................, amb NIF ............... c domicili a ..................., he rebut de la federació/associació d'alumnes d'EPA ..........................., l'import d ...................... pessetes, en concepte d'honoraris per............................................................................ ................................................................................ ................................................................................ ........... (detalleu el concepte i la data.)  
................... , ... d .......... de 1997  
Signatura del perceptor